Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 331

c) ha a jelölt UL A2 vagy motoros pilóta mezőgazdasági jogosítással rendelkezik a helikopteres mezőgazdasági pilóta jogosítás elnyeréséhez 30 repült órás átképzés és hatósági vizsga szükséges. 3.7.5. Gyakorlati vizsgára a pályázó akkor bocsátható, ha a mezőgazdasági kiképzést befejezte és a 3.7.3. pontban meghatározott szakismeretből sikeres vizsgát tett. 3.7.6. A gyakorlati vizsga anyaga: — 1 felszállás során a vizsgázónak be kell bizonyítania készségét a hatóság előtt mezőgazdasági munkarepüléshez meghatározott repülések végrehajtásában munkarepülés közben, terhelt légijárművel, mezőgazdasági repülőtérről, valamint — 1 zárt pályájú, legalább 50 perces útvonalrepülés 50 m magasságban, melynek során a pályázónak be kell bizonyítania készségét az alacsony útvonalnavigáció végre- 2001/13. szám hajtásában, különös tekintettel időjárásromlás vagy eltévedés esetén szükséges teendők ismeretére. 3.7.7. Egészségügyi alkalmasság: Meg kell felelnie a számára előírt egészségi követelményeknek. 3.7.8. Folyamatosság: A megszakítás — 100 repült óra alatt 6 hónapnál nem több, — 100 repült óra felett 12 hónapnál nem több. 3.7.9. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrzés szükséges. 3.7.10. Jogosultság: Sikeres vizsga alapján az engedélyes — kizárólag lajstromozott légijárművel — jogosult kategóriájában mezőgazdasági munkarepülések végrehajtására a személyére meghatározott időjárási minimumok mellett.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes